
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 284 

7 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ομάδων εργασίας για το συντονισμό των 
ενεργειών των φορέων που είναι αρμόδιοι για τον 
προγραμματισμό, την εφαρμογή και την εποπτεία 
της εκτέλεσης των προγραμμάτων - δράσεων του 

Γ' Κοινοτικού Πλαισίου Στήριξης. 1 

Μεταβίβαση στον Οργανισμό Ασφάλισης Προσωπι¬ 
κού - ΔΗΜΟΣΙΑΣ ΕΠΙΧΕΙΡΗΣΗΣ ΗΛΕΚΤΡΙΣΜΟΥ με- 
τοχώντης ΔΕΗ Α.Ε. κυριότητας Ελληνικού Δημοσί¬ 
ου. 2 

Καθορισμός δικαιολογητικών και τρόπος εφαρμογής 
της παραγράφου 2 του άρθρου 18 του Ν. 

3091/2002. 3 

Καθορισμός ανωτάτου ορίου έκδοσης εγγυητικών επι¬ 
στολών από την «ΕΛΛΗΝΙΚΗ ΤΡΑΠΕΖΑ ΛΙΜΙΤΕΔ». 4 
Καθορισμός ανωτάτου ορίου έκδοσης εγγυητικών επι¬ 
στολών από την «ΠΑΝΕΛΛΗΝΙΑ ΤΡΑΠΕΖΑ Α.Ε.». .. 5 

Συγκρότηση Διοικητικού Συμβουλίου του Εθνικού 

Ιδρύματος Νεότητας. 6 

Αναγνώριση προϋπηρεσίας αναπληρωτών ή ωρομι¬ 
σθίων εκπαιδευτικών στα Σχολεία Δεύτερης Ευκαι¬ 
ρίας. 7 

Τροποποίηση της 8029/12.9.2002 απόφασης του Γενι¬ 
κού Γραμματέα Περιφέρειας Κεντρικής Μακεδο¬ 
νίας περί κατάργησης και σύστασης Δημοτικών 

Νομικών Προσώπων στο Δήμο Ανθεμίων. 8 

Συγκρότηση πρωτοβάθμιας επιτροπής σταυλισμού 
και επιχειρήσεων επεξεργασίας ζωικών προϊόντων 

στο Νομό Αιτωλοακαρνανίας. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΑΡΧΟΝΤΑ ΑΙΜΙΛΙΑτου Σπυρί¬ 
δωνος και της Βασιλικής. 10 

Χορήγηση άδειας άσκησης επαγγέλματος Κοινωνικού 
Λειτουργού στην Τασακλάκη Βασιλική του Δημη- 
τρίου. 11 


Μερική ανάκληση της 21450/20.5.2002 απόφασηςτου 
Νομάρχη Ιωαννίνων, περί μεταβιβάσεως κοινοχρή¬ 
στων εκτάσεων των αγροκτημάτων Ανατολής, Νεο- 
καισάρειας, Μπράφρας και Αμπελιάς «Προσφύ¬ 
γων» στο Δήμο Ανατολής, Ν. Ιωαννίνων. 12 

Έγκριση υπερωριακής εργασίας γεωπόνων της Νο¬ 
μαρχιακής Αυτοδιοίκησης Φθιώτιδας. 13 


ΑΠΟΦΑΣΕΙΣ 

Αριθ. Υ 144 (1) 

Σύσταση ομάδων εργασίας για το συντονισμό των ενερ¬ 
γειών των φορέων που είναι αρμόδιοι για τον προ¬ 
γραμματισμό, την εφαρμογή και την εποπτεία της 
εκτέλεσης των προγραμμάτων - δράσεων του Γ Κοι¬ 
νοτικού Πλαισίου Στήριξης. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις των παραγράφων 3 και 4 του άρθρου 10 
του Ν. 1558/1985 «Κυβέρνηση και Κυβερνητικά Όργανα» 
(ΦΕΚΑ' 137). 

2. Την ανάγκη συντονισμού και ελέγχου των ενεργειών 
των υπεύθυνων φορέων για την εφαρμογή των προγραμ¬ 
μάτων καιτην εκτέλεση των έργωντου Γ Κοινοτικού Πλαι¬ 
σίου Στήριξης. 

3. Το γεγονός ότι από την παρούσα απόφαση δε προ- 
καλείται δαπάνη εις βάρος του Κρατικού προϋπολογι¬ 
σμού, αποφασίζουμε" 

Α. 1. Συνιστούμε ομάδα εργασίας η οποία αποτελείται 
από τους: 

α. Κωνσταντίνο Θέο, Γενικό Γραμματέα Επενδύσεων 
και Ανάπτυξης του Υπουργείου Οικονομίας και Οικονομι¬ 
κών, ως Πρόεδρο. 

β. Ιωάννη Καλογήρου, Ειδικό Γραμματέατης Κοινωνίας 
της Πληροφορίας του Υπουργείου Οικονομίας και Οικο¬ 
νομικών. 

γ. Νικόλαο Λεονταρίτη, Γενικό Γραμματέα Βιομηχανίας 
του Υπουργείου Ανάπτυξης. 

δ. Νικόλαο Διακουλάκη, Ειδικό Γ ραμματέα του Διοικητικού 
Τομέα Ανταγωνιστικότητας του Υπουργείου Ανάπτυξης. 

ε. Ξενοφώντα Λουράντο, Ειδικό Γ ραμματέα του Διοικη¬ 
τικού Τομέα Προγραμμαπσμού και Εφαρμογών του Γ' 
Κοινοτικού Πλαισίου Στήριξης του Υπουργείου Γεωργίας, 

στ. Βασίλειο Μακρυωνίτη, Τεχνικό Σύμβουλο του Πρω¬ 
θυπουργού και 

ζ. Γκίκα Χαρδούβελη, Οικονομικό Σύμβουλο του Πρω¬ 
θυπουργού, ως μέλη. 

2. Έργο της ομάδας είναι ο συντονισμός των ενεργειών 
τον φορέων που είναι αρμόδιοι για τον προγραμματισμό, 
την εφαρμογή και την εποπτεία της εκτέλεσης των προ¬ 
γράμματος - δράσεωντου Γ Κοινοτικού Πλαισίου Στήριξης. 

3. Την ομάδα εργασίας συγκαλεί ο Πρόεδρος. Η ημερή¬ 
σια διάταξη με τα θέματα που θα συζητηθούν πρέπει να 
κοινοποιείται στα μέλη μέχριτηνπροηγούμενη ημέρα της 
σύγκλησης. Ο Πρόεδρος μπορεί να καλεί για την υπο- 

βοήθηση του έργου της ομάδας και άλλους Γενικούς ή Ει¬ 
δικούς Γραμματείς Υπουργείων καθώς και υπηρεσιακούς 
παράγοντες του δημόσιου τομέα. 

Β. 1. Συνιστούμε ομάδα εργασίας η οποία αποτελείται 
από τους: 

α. Κωνσταντίνο Θέο, Γενικό Γραμματέα Επενδύσεων 
και Ανάπτυξης του Υπουργείου Οικονομίας και Οικονομι¬ 
κών, ως Πρόεδρο. 

β. Σταύρο Καμπέλη, Γενικό Γραμματέατου Υπουργείου 
Περιβάλλοντος Χωροταξίας και Δημοσίων Έργων. 

γ. Παναγιώτη Βασιλείου, Γενικό Γραμματέα Δημοσίων 
Έργων του Υπουργείου Περιβάλλοντος, Χωροταξίας και 
Δημοσίων Έργων. 

δ. Ιωάννη Κωνσταντινίδη, Γ ενικό Γ ραμματέατου Υπουρ¬ 
γείου Μεταφορών και Επικοινωνιών. 

ε. Βασίλειο Μακρυωνίτη, Τεχνικό Σύμβουλο του Πρω¬ 
θυπουργού και 

στ. Γκίκα Χαρδούβελη, Οικονομικό Σύμβουλο του Πρω¬ 
θυπουργού, ως μέλη. 

2. Έργο της ομάδας είναι ο συντονισμός των ενεργειών 
των φορέων που είναι αρμόδιοι για τον προγραμματισμό, 
την εφαρμογή και την εποπτεία της εκτέλεσης των έργων 
του Γ Κοινοτικού Πλαισίου Στήριξης. 

3. Την ομάδα εργασίας συγκαλεί ο Πρόεδρος. Η ημε¬ 
ρήσια διάταξη με τα θέματα που θα συζητηθούν πρέπει να 
κοινοποιείται στα μέλη μέχριτην προηγοηγούμενη ημέρα 
της σύγκλησης. Ο Πρόεδρος μπορεί να καλείγιατην υπο¬ 
βοήθηση του έργου της ομάδας και άλλους Γ ενικούς ή Ει¬ 
δικούς Γ ραμματείς Υπουργείων καθώς και υπηρεσιακούς 
παράγοντες του δημόσιου τομέα. 

Γ. Σε περίπτωση παραίτησης μέλους των ως άνω ομά¬ 
δων εργασίας, τη θέση καταλαμβάνει ο αντικαταστάτης 
του στη θέση την οποία κατείχε. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 7 Μαρτίου 2003 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

-♦- 

Αριθ. 2/76233/0025 (2) 

Μεταβίβαση στον Οργανισμό Ασφάλισης Προσωπικού- 
ΔΗΜΟΣΙΑΣ ΕΠΙΧΕΙΡΗΣΗΣ ΗΛΕΚΤΡΙΣΜΟΥ μετοχών 
της ΔΕΗ ΑΈ. κυριότητας Ελληνικού Δημοσίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. α) Τις διατάξεις της παρ. 5 του άρθρου 34 του Ν. 
2773/1999 (ΦΕΚΑ'286/22.12.2002) όπως συμπληρώθηκε 
με τις διατάξεις του άρθρου 8 του Ν. 3075/2002 (ΦΕΚ Α' 
297/5.12.2002) και 

β) Τις διατάξεις της παρ. 2 του άρθρου 26 του Ν. 
2919/2001 (ΦΕΚΑ' 128/25.6.2001) 

2. Το 21693/23.12.2002 έγγραφο του Οργανισμού 
Ασφάλισης Προσωπικού ΔΕΗ, αποφασίζουμε: 

Τη μεταβίβαση χωρίς αντάλλαγμα στον Οργανισμό 
Ασφάλισης Προσωπικού ΔΕΗ (ΟΑΠ - ΔΕΗ) οκτώ εκατομ¬ 
μυρίων οκτακόσιων τριάντα οκτώ χιλιάδων εξακοσίων 
εβδομήντα (8.838.670) μετοχών της ΔΗΜΟΣΙΑΣ 
ΕΠΙΧΕΙΡΗΣΗΣ ΗΛΕΚΤΡΙΣΜΟΥ κυριότητας Ελληνικού Δη¬ 
μοσίου, που αντιστοιχούν στο 20% του προϊόντος από τη 
διάθεση μετοχών της εταιρείας αυτής κατά την πρώτη και 
δεύτερη φάση της μετοχοποίησής της. 

Οι μετοχές αυτές θα μεταβιβασθούν στον ΟΑΠ - ΔΕΗ 
εξωχρηματιστηριακά, δεν θα μπορούν να μεταβιβασθούν 


σε τρίτους μέχρι 12 Ιουνίου 2003 και ύστερα από την ημε¬ 
ρομηνία αυτή θα δύναται να μεταβιβασθούν μετά από 
έγκριση του Υπουργού Οικονομίας και Οικονομικών και θα 
συνιστούν «Ειδικό Κεφάλαιο» το οποίο θα καταχωρείται 
και θα τηρείται σε ιδιαίτερο Λογαριασμό του ΟΑΠ -ΔΕΗ, η 
δε εκμετάλλευσή του θα γίνεται σύμφωνα με τα προβλε- 
πόμενα στην παρ. 2του άρθρου 26του Ν. 2919/ 2001. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 1021579/167/Α’Ο013 (3) 

Καθορισμός δικαιολογητικών και τρόπος εφαρμογής 
της παραγράφου 2 του άρθρου 18του Ν. 3091/2002 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 18 του 
Ν. 3091/2002 (Φ.Ε.Κ. 330 Α'). 

2. Τις διατάξεις των άρθρων 15, 16 και 17 του Ν. 3091/ 
2002 . 

3. Τις διατάξεις του Ν. 2961/2001 (Φ.Ε.Κ. 266 Α'). 

4. Τις διατάξεις του Α.Ν. 1521/1950 (Φ.Ε.Κ. 294 Α'), 
όπως ισχύουν. 

5. Τις διατάξεις του Ν. 2238/1994 (Φ.Ε.Κ. 151 Α'), όπως 
ισχύουν. 

6. Την κοινή απόφαση του Πρωθυπουργού και του 

Υπουργού Οικονομικών 1100383/1330/Α' 0006/ 

31.10.2001 (Φ.Ε.Κ. 1485 Β'), με την οποία εκχωρούνται 
αρμοδιότητες στους Υφυπουργούς Οικονομικών. 

7. Το γεγονός ότι με την παρούσα απόφαση δεν προκαλεί- 
ται δαπάνη στον Κρατικό Προϋπολογισμό, αποφασίζουμε: 

1. Για τη χορήγηση της απαλλαγής που προβλέπεται 
από τις διατάξεις του άρθρου 18 του Ν. 3091/2002 κατά 
τη μεταβίβαση ακινήτων που ανήκουν σε εταιρείες που 
υπάγονται στον ειδικό φόρο 3% του άρθρου 15 του πιο 
πάνω νόμου και μεταβιβάζονται με επαχθή ή χαριστική αι¬ 
τία σε φυσικά ή νομικά πρόσωπα, απαιτείται να συνυπο¬ 
βάλλονται με την οικεία δήλωση φόρου μεταβίβασης ή 
δωρεάς ακινήτων, τα ακόλουθα δικαιολογητικά: 

α. Υπεύθυνη δήλωση του άρθρου 8 του Ν. 1599/1986 
(Φ.Ε.Κ. 75 Α'), η οποία υποβάλλεται από το νόμιμο εκπρό¬ 
σωπο της μεταβιβάζουσας εταιρείας προς την αρμόδια 
Δ.Ο.Υ. και με την οποία δηλώνεται ότι υπόκειται στον ειδι¬ 
κό φόρο 3% του άρθρου 15 του Ν. 3091/2002, σύμφωνα 
με το συνημμένο υπόδειγμα, που αποτελεί παράρτημα 
της παρούσας. 

β. Υπεύθυνη δήλωσητου άρθρου 8του Ν. 1599/1986, η 
οποία υποβάλλεται από το νόμιμο εκπρόσωπο του νομι¬ 
κού προσώπου, στο οποίο γίνεται η μεταβίβαση, προς την 
αρμόδια Δ.Ο.Υ. και με την οποία δηλώνεται ότι δεν υπό- 
κειται στον ειδικό φόρο 3% του άρθρου 15 του Ν. 
3091/2002, σύμφωνα με το συνημμένο υπόδειγμα, που 
αποτελεί παράρτημα της παρούσας. 

2. Όταν οι παραπάνω εταιρείες μεταβιβάζουν ακίνητο σε 
φυσικό πρόσωπο που είναι ο πραγματικός κύριος του ακινή¬ 
του ή στον ή στη σύζυγό του ή σε συγγενείς του μέχρι δευτέ¬ 
ρου βαθμού (παππούς ή γιαγιά μέχρι εγγόνια), για να απο¬ 
δείξει το φυσικό πρόσωπο ότι είναι ο πραγματικός κύριοςτου 
ακινήτου, θα πρέπει να συνυποβάλει με τη δήλωση φορολο¬ 
γίας εισοδήματος του και τα παρακάτω δικαιολογητικά: 

α. βεβαίωση της Εταιρείας που προβαίνει στη μεταβί¬ 
βαση, στην οποία θα αναφέρεται η σύνθεση του κεφαλαί¬ 
ου της. Στη βεβαίωση αυτή αναγράφονται αναλυτικά όλα 
τα φυσικά και νομικά πρόσωπα που μετέχουν στο κεφά¬ 
λαιο της εταιρείας, με τα αντίστοιχα ποσοστά συμμετο¬ 
χής τους. 

Θεωρείται ότι αληθής κύριος του ακινήτου είναι το φυ¬ 
σικό πρόσωπο που μετέχει με ποσοστό πάνω από 50% 
στην εταιρεία που πραγματοποιεί τη μεταβίβαση. 


β. οποιοδήποτε άλλο πρόσφορο στοιχείο κρίνει ο αγο¬ 
ραστής του ακινήτου ότι μπορεί να χρησιμοποιηθεί προ- 
κειμένου να αποδείξει ότι είναι ο αληθής κύριος του ακι¬ 
νήτου που μεταβιβάζεται. 

Η απόφαση αυτή να δημοσιευθεί στην Εφημερίδα Κυ- 
βερνήσεως. 

Αθήνα, 5 Μαρτίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 



ΥΠΕΥΘΥΝΗ ΔΗΛΩΣΗ 


(άρθρο 8 Ν.1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο 
_άλλων υπηρεσιών (άρθρο 8 παρ. 4 Ν. 1599/1986)_ 


ΠΡΟΣ ΤΗ Δ.Ο.Υ. ιυ 


Ο - Η Όνομα: 

Επώνυμο: 


Όνομα και Επώνυμο 
Πατέρα: 

Ημ/νία γέννησης: 

Αριθμός Δελτίου 
Ταυτότητας 


Α.Φ.Μ. 


Τηλ: 


Τόπος κατοικίας: 


Οδός: 

Αριθ: ΤΚ: 

Αρ. Τηλεφώνου & Ραχ: 

Ε-ιπαίί: 


Ως εκπρόσωπος της εταιρείας 


Επωνυμία Εταιρείας 


Α.Φ.Μ. 


Έδρα : 


Οδός: 


Αριθ.: 


Τ.Κ.: 


Αρ. Τηλεφώνου & Ρ3χ: 


Ε-ιπβίΙ: 



Με ατομική μου ευθύνη και γνωρίζοντας τις κυρώσεις, που προβλέπονται από την ισχύουσα νομοθεσία, 
δηλώ νω ότι (συμπληρώνεται κατά περίπτωση): 

| | η μεταβιβάζουσα εταιρεία, που αναφέρεται πιο πάνω, υπόκειται στον ειδικό ετήσιο φόρο 3% και δεν εξαιρείται 

από την υποχρέωση καταβολής αυτού, γιατί δεν εμπίπτει στις προβλεπόμενες εξαιρέσεις των παραγράφων 2, 3 και 
4 του άρθρου 15 του ν. 3091/2002. 

[ | η αποκτώσα εταιρεία, που αναφέρεται πιο πάνω, δεν υπόκειται στον ειδικό ετήσιο φόρο 3%, γιατί εμπίπτει 

στις προβλεπόμενες εξαιρέσεις των παραγράφων 2, 3 και 4 του άρθρου 15 του ν. 3091/2002 και συγκεκριμένα (2> 


Αναλαμβάνω την υποχρέωση να προσκομίσω στην αρμόδια Δ.Ο.Υ. οποιοδήποτε στοιχείο μου ζητηθεί και 
αποδεικνύει την ακρίβεια των δηλωθέντων. 

.2003 

Ο ΔΗΛΩΝ 


( 1 ) 

( 2 ) 


Αναγράφεται η αρμόδια Δ.Ο.Υ. για τη φορολογία της δωρεάς ή της μεταβίβασης 

Συμπληρώνεται μια από τις περιπτώσεις εξαίρεσης των παραγράφων 2, 3 και 4 του άρθρου 15 (βλέπε 
όπισθεν) 

Ν. 3091/2002 (Φ.Ε.Κ. 330 Α724-12-2002) 

Άρθρο 15 

Ειδικός φόρος εττί των ακινήτων 

1. Εταιρείες οι οποίες έχουν εμπράγματα δικαιώματα πλήρους ή ψιλής κυριότητας ή επικαρπίας 
σε ακίνητα που βρίσκονται στην Ελλάδα, καταβάλλουν ειδικό ετήσιο φόρο τρία τοις εκατό (3%) 
επί της αξίας αυτών, όπως προσδιορίζεται με το άρθρο 17 του νόμου αυτού. 

2. Από υποχρέωση της προηγούμενης παραγράφου εξαιρούνται, ανεξάρτητα από τη χώρα στην 
οποία έχουν την έδρα τους σύμφωνα με το καταστατικό τους: 

α) εταιρείες των οποίων οι μετοχές βρίσκονται σε διαπραγμάτευση σε οργανωμένη 
χρηματιστηριακή αγορά. 

β) εταιρείες οι οποίες έχουν και άλλα ακαθάριστα έσοδα στην Ελλάδα τα οποία είναι μεγαλύτερα 
των ακαθάριστων εσόδων από ακίνητα. Στα ακαθάριστα έσοδα από ακίνητα δεν υπολογίζονται τα 
έσοδα από ακίνητα, τα οποία ιδιοχρησιμοποιούν οι εταιρείες αποκλειστικά για την άσκηση της 
επιχειρηματικής τους δραστηριότητας. 

γ) ναυτιλιακές επιχειρήσεις που έχουν εγκαταστήσει γραφεία στην Ελλάδα σύμφωνα με τις 
διατάξεις του Α Ν.89/1967 (ΦΕΚ 132/Α'), όπως τροποποιήθηκε και συμπληρώθηκε με τον Α.Ν. 
378/1968 (ΦΕΚ 82/Α'), το Ν. 27/1975 (ΦΕΚ 77/Α'), το Ν. 814/1978 (ΦΕΚ 144/Α') και το Ν. 2234/ 
1994 (ΦΕΚ 142/Α") και πλοιοκτήτριες εταιρείες εμπορικών πλοίων για τα ακίνητα που 
ιδιοχρησιμοποιούν στην Ελλάδα αποκλειστικούς ως γραφεία ή αποθήκες για την κάλυψη των 
λειτουργικών τους αναγκών. Επίσης εταιρείες για τα ακίνητα που εκμισθώνουν σε ναυτιλιακές 
εταιρείες του α.ν. 89/1967 όπως ισχύει, αποκλειστικά για την εγκατάσταση των γραφείων ή των 
αποθηκών τους. 

δ) εταιρείες οι οποίες ανήκουν στο Ελληνικό Δημόσιο ή σε οργανισμούς δημοσίου δικαίου, όπως 
αυτοί νοούνται σύμφωνα με την παράγραφο 2 του άρθρου 2 του Π.Δ. 346/1998 (ΦΕΚ 230/Α"), 
όπως ισχύει. 

3. Εξαιρούνται από τις διατάξεις της παραγράφου 1 οι εξής κατηγορίες επιχειρήσεων, εφόσον 
έχουν την έδρα τους σύμφωνα με το καταστατικό τους στην Ελλάδα ή σε άλλη χώρα της 
Ευρωπαϊκής Ένωσης: 

α) ανώνυμες εταιρείες που έχουν ονομαστικές μετοχές μέχρι φυσικού προσώπου ή που 
δηλώνουν τα φυσικά πρόσωπα που τις κατέχουν, 

β) εταιρείες περιορισμένης ευθύνης, εφόσον τα εταιρικά μερίδια ανήκουν σε φυσικά πρόσωπα ή 
εφόσον δηλώνουν τα φυσικά πρόσωπα στα οποία ανήκουν οι εταιρείες οι οποίες συμμετέχουν, 

γ) προσωπικές εταιρείες, εφόσον οι εταιρικές μερίδες ανήκουν σε φυσικά πρόσωπα ή εφόσον 
δηλώνουν τα φυσικά πρόσωπα στα οποία ανήκουν οι εταιρείες οι οποίες συμμετέχουν. 

4. Εξαιρούνται από την υποχρέωση της παραγράφου 1 εταιρείες που έχουν την έδρα τους 
σύμφωνα με το καταστατικό τους σε τρίτη χώρα εκτός της Ευρωπαϊκής Ένωσης και συντρέχουν 
οι αναφερόμενες στην παράγραφο 3 υπό στοιχεία α, β και γ περιπτώσεις, εφόσον υπάρχει 
σύμβαση διοικητικής συνδρομής για την καταπολέμηση της απάτης και της φοροδιαφυγής με τη 
χώρα της έδρας τους. 

5. Η απόδειξη των νόμιμων προϋποθέσεων για την υπαγωγή του στις εξαιρέσεις των 
παραγράφων 2, 3 και 4 βαρύνει το πρόσωπο που τις επικαλείται. 

6. Για την εφαρμογή των διατάξεων του παρόντος τα νομικά πρόσωπα που αναφέρονται στην 
παράγραφο 1 θεωρούνται κύριοι ή επικαρπωτές από το χρόνο σύνταξης των οριστικών 
συμβολαίων ανεξάρτητα από τη μεταγραφή τους. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2/9331/0025 (4) 

Καθορισμός ανωτάτου ορίου έκδοσης εγγυητικών επι¬ 
στολών από την «ΕΛΛΗΝΙΚΗ ΤΡΑΠΕΖΑ ΛΙΜΙΤΕΔ». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Νόμου 2441/96 (ΦΕΚ Α' 256/96) «Κύρωση της από 
8.8.96 Σύμβασης μεταξύ του Ελληνικού Δημοσίου και της 
Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚΑ 128/88). 

3) Την 2/38554/0004/23.5.2000 (ΦΕΚ Β 1703/7.6.2000) 
απόφαση του Υφυπουργού Οικονομικών «Μεταβίβαση 
αρμοδιοτήτων και της εξουσίας να υπογράφουν με 
«Εντολή Υφυπουργού» στο Γενικό Γραμματέα Δημοσιο¬ 
νομικής Πολιτικής, στους Γενικούς Δ/ντές και στους 
Προϊσταμένους Διευθύνσεων και Τμημάτων του Γενικού 
Λογιστηρίου του Κράτους». 

4) Την απόφασή μας 2028691/4534/3.8.95 «Καθορι¬ 
σμός ανωτάτου ορίου έκδοσης εγγυητικών επιστολών 
από τις τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π.» 

5) Το από 13.2.2003 έγγραφο της ανωτέρω Τράπεζας 
με το οποίο ζητά την αναπροσαρμογή του ανωτάτου ορί¬ 
ου έκδοσης των εγγυητικών της επιστολών στο ποσό των 
200.000.000,00 ευρώ. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της ΕΛΛΗΝΙΚΗΣ ΤΡΑΠΕΖΑΣ ΛΙΜΙΤΕΔ στο πο¬ 
σό των διακοσίων εκατομμυρίων ευρώ (200.000.000,00), 
με τους όρους και τις προϋποθέσεις βάσειτων οποίων πα¬ 
ρέχονται από τις Τράπεζες που λειτουργούν στην Ελλάδα 
εγγυήσεις στο Δημόσιο και τα Νομικά Πρόσωπα Δημοσί¬ 
ου Δικαίου για εκτέλεση έργων, προμήθειες κ.λ.π. (από¬ 
φασή μας 2028691/4354/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Με εντολή Υφυπουργού 
Η Γενική Διευθύντρια 

Μ. ΠΑΠΑΔΟΝΙΚΟΛΑΚΗ 

-♦- 

Αριθ. 2/1489/0025 (5) 

Καθορισμός ανωτάτου ορίου έκδοσης εγγυητικών επι¬ 
στολών από την «ΠΑΝΕΛΛΗΝΙΑ ΤΡΑΠΕΖΑ Α.Ε.». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του Νόμου 2441/96 (ΦΕΚ Α' 256/96) «Κύρωση της από 
8.8.96 Σύμβασης μεταξύ του Ελληνικού Δημοσίου και της 
Εθνικής Τ ράπεζας της Ελλάδος και άλλες διατάξεις». 


2. Το Π.Δ. 284/88 «Οργανισμός του Υπουργείου Οικο¬ 
νομικών» (ΦΕΚ Α' 128/88). 

3. Την 2/38554/0004/23.5.00 (ΦΕΚ. Α' 703/7.6.2000) 
απόφαση του Υφυπουργού Οικονομικών «Μεταβίβαση 
αρμοδιοτήτων και της εξουσίας να υπογράφουν με 
«Εντολή Υφυπουργού» στο Γενικό Γραμματέα Δημοσιο¬ 
νομικής Πολιτικής, στους Γενικούς Δ/ντές και στους 
Προϊσταμένους Διευθύνσεων και Τμημάτων του Γενικού 
Λογιστηρίου του Κράτους». 

3. Την απόφασή μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
τράπεζες που γίνονται δεκτές από το Δημόσιο και τα 
ΝΠΔΔ σε διαγωνισμούς ή Συμβάσεις για εκτέλεση έργων, 
προμήθειες κλπ.». 

5. Το από 9.1.2003 έγγραφο της ανωτέρω Τράπεζας με 
το οποίο ζητά την αύξηση του ανωτάτου ορίου έκδοσης 
εγγυητικών επιστολών. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρσπκού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της ΠΑΝΕΛΛΗΝΙΑΣ ΤΡΑΠΕΖΑΣ ΑΈ στο ποσό 
των τριάντα δύο εκατομμυρίων ευρώ (32.000.000 €) με 
τους όρους και τις προϋποθέσεις βάσει των οποίων πα¬ 
ρέχονται από τις Τ ράπεζες που λειτουργούν στην Ελλάδα 
εγγυήσεις στο Δημόσιο και τα Νομικά Πρόσωπα Δημοσί¬ 
ου Δικαίου για εκτέλεση έργων, προμήθειες κλπ. (απόφα¬ 
ση μας 2028691/4354/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Με εντολή Υφυπουργού 
Η Γενική Διευθύντρια 

Μ. ΠΑΠΑΔΟΝΙΚΟΛΑΚΗ 

-♦- 

Αριθ. Φ.908/24369/Η (6) 

Συγκρότηση Διοικητικού Συμβουλίου του Εθνικού 
Ιδρύματος Νεότητας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις 

α) Της 3507/14.2.47 Πράξης «Περί Συστάσεως Εθνικού 
Ιδρύματος Νεότητας» (ΦΕΚ41/47/τ.Α'). 

β) Του άρθρου 3του Ν.Δ. 572/1970 «Περί Οργανώσεως 
διαρθρώσεως λειτουργίας και αρμοδιοτήτων των πάσης 
φύσεως Νομικών Προσώπων Οργανισμών και Επιτροπών 
κ.λπ.» (ΦΕΚ125/70 τ.Α'). 

γ) Του άρθρου 8του Ν. 51/1975 «Περί αναδιοργανώσε- 
ως δημοσίων πολιτικών υπηρεσιών» (ΦΕΚ 125/75τ.Α'). 

δ) Του Π.Δ. 434/24.10.91 «Περί μεταφοράς αρμοδιοτή¬ 
των εποπτείας και ελέγχου του Εθνικού Ιδρύματος Νεό¬ 
τητας (Ε. I. Ν.) από το Υπουργείο Πολιτισμού στο Υπουρ¬ 
γείο Εθνικής Παιδείας και Θρησκευμάτων» (ΦΕΚ 159/91 
τ.Α'). 

ε) Το γεγονός ότι έληξε η θητεία του Διοικητικού Συμ¬ 
βουλίου του Εθνικού Ιδρύματος Νεότητας, αποφασίζου¬ 
με: 

Συγκροτούμε το Διοικητικό Συμβούλιο του Εθνικού Ιδρύ¬ 
ματος Νεότητας (Ε.Ι.Ν.) για μία τριετία ως ακολούθως: 

1. Μαργαρίτης Τριαντάφυλλος, ως Πρόεδρος 

2. Τοσούλας Γρηγόριος, ως Αντιπρόεδρος 

3. Φούρκας Ιωάννης, ως μέλος 

4. Πανάϊκας Θεοδόσιος, ως μέλος 

5. Σολιδάκη Όλγα, ως μέλος 

6. Χατζήκωνσταντής Ευστράτιος, ως μέλος 

7. Μάλαμας Γεώργιος, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ.913 (7) 

Αναγνώριση προϋπηρεσίας αναπληρωτών ή ωρομισθίων 
εκπαιδευτικών στα Σχολεία Δεύτερης Ευκαιρίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) Του άρθρου 5του Ν. 2525/97 (188/Α). 

β) Του άρθρου 3του Ν. 2909/2001 (90/Α). 

γ)Την34497/Δ2/3.4.2002 απόφαση του Υπουργού Εθνι¬ 
κής Παιδείας και Θρησκευμάτων. 

2. Το γεγονός ότι απάτην εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού για τοντρέχον και τα επόμενα 
οικονομικά έτη, αποφασίζουμε: 

Η υπηρεσία αναπληρωτή ή ωρομισθίου εκπαιδευτικού 
που λαμβάνεται υπόψη ως κριτήριο, σύμφωνα με τις δια- 
τάξειςτωνπαρ.4και7περππ. (γ) και (δ) του άρθρου Ιτου 
Ν. 2942/2001, για τη σειρά κατάταξης των υποψηφίων 
στους πίνακες Γ ή Δ' είναι η υπηρεσία που έχει προσφερ- 
θεί στα Σχολεία Δεύτερης Ευκαιρίας. Η πρόσληψη των 
ωρομισθίων εκπαιδευτικών για τη στελέχωση των Σ.Δ.Ε. 
γίνεται κατά τον ίδιο τρόπο που ισχύει για τους ωρομίσθι¬ 
ους εκπαιδευτικούς που διδάσκουν στα μεταλυκειακά 
προπαρασκευαστικά κέντρα (άρθρο 26 Ν. 1304/82 (ΦΕΚ 
144/Α7) και άρθρο 20 του Ν. 1824/88 (ΦΕΚ 296/Α") ή στα 
προγράμματα πρόσθετης διδακτικής στήριξης των μαθη¬ 
τών Υπουργική απόφαση Γ2/5302/2000 (ΦΕΚ 1617/Β). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-Φ- 

Αριθ. 505 (8) 

Τροποποίηση της 8029/12.9.2002 απόφασης του Γενικού 
Γραμματέα Περιφέρειας Κεντρικής Μακεδονίας περί 
κατάργησης και σύστασης Δημοτικών Νομικών Προ¬ 
σώπων στο Δήμο Ανθεμίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις του Ν.2503/97 και του Ν. 2539/97. 


2. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

3. Τις διατάξειςτου άρθρου 5του 1894/1990. 

4. Τις διατάξεις του άρθρου 27 των Ν. 2081/92 (Φ.Ε.Κ. 
154/τ.Α/10.9.92). 

5. Την αριθ. 8029/12-9-2002 απόφασή μας περί κατάρ¬ 
γησης και σύστασης δημοτικών νομικών προσώπων στο 
δήμο Ανθεμίων. 

6. Την 113/31.10.2000 απόφαση του δημοτικού συμ¬ 
βουλίου Ανθεμίων Ν. Ημαθίας, σχετικά με την κατάργηση 
των Νομικών Προσώπων «Σχολική Επιτροπή Δημοτικού 
Σχολείου και Νηπιαγωγείου Χαρίεσσας» και «Σχολική Επι¬ 
τροπή Δημοτικού Σχολείου και Νηπιαγωγείου Μονοσπί- 
των» και τη σύσταση ίδιου νομικού προσώπου με την επω¬ 
νυμία «Σχολική Επιτροπή Α'/βάθμιας Εκπαίδευσης Δημο¬ 
τικού Σχολείου Μονοσπίτων - Χαρίεσσας». 

7. Την 6/15-1-2003 όμοια, με την οποία το δημοτικό συμ¬ 
βούλιο Ανθεμίων τροποποιεί την 113/31.10.2000 απόφα¬ 
σή του, όπου εκ παραδρομής είχε αναγραφεί λανθασμέ¬ 
να, ως ανωτέρω, η επωνυμία του νομικού προσώπου που 
συστάθηκε, αντίτου ορθού «Ενιαία Σχολική Επιτροπή Δη¬ 
μοτικών Σχολείων και Νηπιαγωγείων Μονοσπίτων - Χα¬ 
ρίεσσας». 

8. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής «με εντολή Γενι¬ 
κού Γ ραμματέα Περιφέρειας», αποφασίζουμε: 

1. Νομιμοποιούμε την 6/15.1.2003 απόφαση του Δημο¬ 
τικού Συμβουλίου Ανθεμίων Ν. Ημαθίας που αφορά την 
επωνυμία του ανωτέρω νομικού προσώπου. 

2. Τροποποιούμε την 8029/12.9.2002 απόφασή μας ως 
εξής: 

«Β) 1. Συνίσταται ίδιο νομικό πρόσωπο με την επωνυμία 
«Ενιαία Σχολική Επιτροπή Δημοτικών Σχολείων και Νη¬ 
πιαγωγείων Μονοσπίτων - Χαρίεσσας» και έδρα τα Μονό- 
σπιτα». 

Κατά τα λοιπά ισχύει η 8029/12-9-2002 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 13 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

Αριθ. Δ.Υ. 762 (9) 

Συγκρότηση πρωτοβάθμιας επιτροπής σταυλισμού και 
επιχειρήσεων επεξεργασίας ζωικών προϊόντων στο 
Νομό Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΟΑΡΚΑΡΝΑΝΙΑΣ 

Έχοντας υπ’ όψη: 

1. Τις διατάξειςτου Ν.3200/55 «περί διοικητικής αποκέ¬ 
ντρωσης όπως έχει τροποποιηθεί». 

2. Τις διατάξειςτου Α.Ν. 2520/40 (άρθρο 10 και 11) Πε¬ 
ρί Υγ/κών Δ/ξεων. 

3. Τις διατάξειςτου Ν. 1579/85 (άρθρο 15). 

«Ρυθμίσεις για την εφαρμογή και ανάπτυξη του ΕΣΥ και 

άλλες διατάξεις» (ΦΕΚ217/85τ.Α') 

4. Την υγ/κη δ/ξη Υιβ 2000/95 (ΦΕΚ 343/4.5.95 τ.Β') Πε¬ 
ρί όρων ιδρύσεως και λειτουργίας πτηνοκτηνοτροφικών 
εγκαταστάσεων. 

5. Τις ανάγκες του Νομού Αιτωλοακαρνανίας, αποφασί¬ 
ζουμε: 

Συγκροτούμε πρωτοβάθμια επιτροπή για τον έλεγχο 
σταυλισμών και επιχειρήσεων επεξεργασίας ζωικώνπροϊ- 
όντων για τον Νομό Αιτωλοακαρνανίας αποτελούμενη 
από τους: 

1) Νικόλαο Φατούρα υγιεινολόγο ιατρό Δ/ντη της Δ/νσε- 
ως Υγείας Μεσολογγίου με αναπληρωτή τον ΕΔΥ Κων/νο 
Χαϊδή της ίδιας υπηρεσίας. 

2) Κων/νο Ευθυμίου κτηνίατροΔ\νσης Κτηνιατρικής Ν.Α 
Αιτωλοακαρνανίας με αναπληρωτή την κτηνίατρο Αντριά- 
να Μπάρλα. 

3) Αντώνιο Σπυρόπουλο γεωπόνο Δ/νσεως Γεωργίας 
Μεσολογγίου Ν ,Α. Αιτωλ/νίας με αναπληρωτή τον γεωπό¬ 
νο Νικόλαο Σκοταράτης ίδιας υπηρεσίας. 

4) Ευθύμιο Καλπακιώρη μηχανικό-περιβαντολλόγοτης 
Δ/νσης Περιβάλλοντος της Ν.Α. Αιτωλ/νίας με αναπληρω¬ 
τή τον τοπογράφο - μηχανικό Κων/νο Νικάκη της ίδιας 
υπηρεσίας. 

5) Τον Δήμαρχο του Δήμου που πρόκειται να ιδρυθεί και 
λειτούργησει η υπό εξέταση επιχείρηση ή τον νόμιμο ανα¬ 
πληρωτή του. 

6) Τον Πρόεδρο των οργανώσεων της επιχειρήσεως ή 
τον νόμιμο αναπληρωτή του. Γραμματέας της επιτροπής 
ορίζεται ο ΕΔΥ Κων\νος Χαϊδής της Ν.Α. Αιτωλ/νίας με 
αναπληρωτή την ΕΔΥ Ευτυχία Διβάρη. Έργο της επιτρο¬ 
πής είναι ο έλεγχος και η γνωμοδότηση σε θέματα σταυ- 
λισμού ίδρυσης και λειτουργίας πτηνό - κτηνοτροφικών 
επιχειρήσεων και επεξεργασίας ζωικών προϊόντων σύμ¬ 
φωνα με τον Α.Ν. 2520/40 και τις υγικές δ/ξεις που ισχύ¬ 
ουν κάθε φορά. 

Στα μέλη της επιτροπής που έχουν την ιδιότητα του δη¬ 
μοσίου υπαλλήλου θα καταβάλλονται έξοδα κίνησης και 
ημερήσιας αποζημίωσης, όπως ισχύουν κάθε φορά για 
τους δημοσίους υπαλλήλους. 

Κάθε προηγούμενη απόφαση καταργείται. 

Η απόφαση αυτή να δημοσιευθεί στην Εφημερίδα Κυ- 
βερνήσεως. 

I. Π. Μεσολογγίου, 26 Φεβρουάριου 2003 

Ο Νομάρχης 
ΔΗΜΗΤΡΗΣ ΣΤΑΜΑΤΗΣ 

-♦- 

( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΑΡΧΟΝΤΑ ΑΙΜΙΛΙΑ του Σπυρίδωνος 
και της Βασιλικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με την 597/4.5.2003 απόφαση του Νομάρχη Ανατ. Ατ¬ 
τικής χορηγείται στην ΑΡΧΟΝΤΑ ΑΙΜΙΛΙΑ του Σπυρίδω¬ 
νος και της Βασιλικής επαγγέλματος Κοινωνικού Λει¬ 
τουργού. 

Ο Νομάρχης 
ΛΕΩΝΙΔΑΣ ΚΟΥΡΗΣ 


( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Τασακλάκη Βασιλική του Δημητρίου. 

Ο ΝΟΜΑΡΧΗΣ ΕΒΡΟΥ 

Με την 833/2003 απόφαση του Νομάρχη Έβρου έχει 
χορηγηθεί στην Τασακλάκη Βασιλική του Δημητρίου, 
άσκησης επαγγέλματος Κοινωνικού Λειτουργού. 

Ο Νομάρχης 
Ζ. ΖΑΜΠΟΥΝΙΔΗΣ 

-♦- 

Αριθ. 773 (12) 

Μερική ανάκληση της 21450/20.5.2002 απόφασης του 
Νομάρχη Ιωαννίνων, περί μεταβιβάσεως κοινοχρή¬ 
στων εκτάσεωντων αγροκτημάτων Ανατολής, Νεοκαι- 
σάρειας, Μπάφρας και Αμπελιάς «Προσφύγων» στο 
ΔήμοΑνατολής, Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων: 

α) 197 του Αγροτικού Κώδικα (ΦΕΚ 342/1949 τ.Α'). 

β) 3 καιδτου Ν. 2218/94 «Ίδρυση Νομαρχιακής Αυτοδι¬ 
οίκησης, τροποποίηση διατάξεων για την πρωτοβάθμια 
αυτοδιοίκηση και την περιφέρεια και άλλες διατάξεις». 

γ) 10 παρ. 8 του Ν. 2503/97 «Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις». 

2. Το Β.Δ. 709/70 «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων». 

3. Τα κτηματολογικά στοιχεία της οριστικής διανομής 
του αγροκτήματος Ανατολής, έτους 1930. 

4. Την 2145/20.5.2002 απόφασή μας «Περί μεταβιβά- 
σεως κοινοχρήστων εκτάσεων των αγροκτημάτων Ανα¬ 
τολής, Νεοκαισάρειας, Μπάφρας και Αμπελιάς «Προ- 
σφύγων»στονΔήμο Ανατολής», με την οποία, εκτός άλ¬ 
λων, μεταβιβάστηκε κατά κυριότητα στο Δήμο 
Ανατολής Ιωαννίνων, το 152 τεμάχιο, συνολικής εκτά- 
σεως 960 τ.μ. 

5. Το γεγονός ότι το τεμάχιο αυτό κατέχεται από πολ¬ 
λών χρόνων και εντός αυτού έχουν ανεγερθεί κτίσματα 
μεγάλης αξίας, καθιστά επιβεβλημένη την ανάκληση της 
ανωτέρω Νομαρχιακής Απόφασης ως προς την μεταβί¬ 
βαση του, με σκοπό την παραχώρηση του στους κατέχο- 
ντες, σύμφωνα με τις διατάξεις της Αγροτικής Νομοθε¬ 
σίας, αποφασίζουμε: 

Ανακαλούμε μερικώς την διάταξη της 2145/20.5.2002 
απόφασής μας που αναφέρεται στην μεταβίβαση της 
κυριότητας του 152 τεμαχίου της Οριστικής Διανομής 
του αγροκτήματος «Ανατολή», έτους 1930, εκτάσεως 
960 τ.μ., με τον χαρακτηρισμό «Μύλος Κοινός» (Πίναξ 
4ος). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Ιωάννινα, 27 Φεβρουάριου 2003 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

Αριθ. 2841 (13) 

Έγκριση υπερωριακής εργασίας γεωπόνων 
της Νομαρχιακής Αυτοδιοίκησης Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

α. Τις διατάξεις του Π.Δ. 30/96 κώδικα Νομαρχιακής Αυ¬ 
τοδιοίκησης. 

β. Τις διατάξεις του άρθρου 25 παράγραφος 7 του Ν. 
2738/99 «περί διαπίστωσης αναγκών υπερωριακής απα¬ 
σχόλησης προσωπικού που υπηρετεί στις Νομαρχιακές 
Αυτοδιοικήσεις». 

γ. Τις διατάξειςτου άρθρου 15του Ν. 2592/98το οποίο 
αντικαθιστά το άρθρο 18 του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις.». 

δ. Τις διατάξεις του άρθρου 10 του Ν. 2732/99 σχετικά 
με την απασχόληση των Γεωπόνων κατά τις Κυριακές, 
ημέρες αργίας και νυχτερινές ώρες. 

ε. Το 219006/24.2.2003 έγγραφο του Γενικού Γραμμα¬ 
τέα του Υπ. Γεωργίας «Προγραμματισμός υπερωριακής 
εργασίας γεωπόνων ποιοτικών ελεγκτών Α' Εξαμήνου 
2003.». 

στ. Τις ανάγκες της Δ/νσης Αγρ/κής Αν/ξης Νομού 
Φθιώτιδας για την καλή λειτουργία της. 


ζ. Το γεγονός ότι από τις διατάξεις αυτής της απόφασης 
προκαλείται δαπάνη εις βάρος του προϋπολογισμού του 
Κ.Τ.Γ.Κ. και Δασών, το ύψος της οποίας ανέρχεται σε 
3.610 €, αποφασίζουμε: 

Τις ώρες υπερωριακής απασχόλησης τόσο της απο¬ 
γευματινής όσο και των Κυριακών και εξαιρέσιμων ημε¬ 
ρών, για τους γεωπόνους ποιοτικούς ελεγκτές που θα 
απασχοληθούν με τον ποιοτικό έλεγχο των εξαγομένων - 
εισαγομένων και στο εσωτερικό της χώρας διακινουμέ- 
νων, αποσυρόμενων και των προοριζομένων για τη μετα¬ 
ποίηση νωπών καθώς και των επεξεργασμένων και μετα¬ 
ποιημένων γεωργικών προϊόντων κατά το διάστημα από 
1/1/2003 μέχρι 30-06-2003 ως εξής: 

ΝΩΠΑ ΕΠΕΞΕΡΓΑΣΜΕΝΑ 

Απογευματινές Ώρες Κυριακών Απογευματινές Ώρες Κυριακών 


ώρες 

και εξαιρέσιμων 

ώρες 

εξαιρέσιμων 


ημερών 


ημερών 

270 

30 

380 

30 


Μέγιστος αριθμός γεωπόνων απασχολούμενων κατά 
μήνα , πέντε (5). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Λαμία, 28 Φεβρουάριου 2003 

Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




